b'\n_START_ARTICLE_\nMestni promet \xc5\xa0kofja Loka\n_START_PARAGRAPH_\nMestni promet \xc5\xa0kofja Loka poteka na 1 avtobusni progi na obmo\xc4\x8dju mesta \xc5\xa0kofja Loka pod geslom Lo\xc5\xa1ko je ekolo\xc5\xa1ko._NEWLINE_Avtobus povezuje sredi\xc5\xa1\xc4\x8de in okolico mesta z \xc5\xbeelezni\xc5\xa1ko postajo, pokopali\xc5\xa1\xc4\x8dem, s tovarnami in podjetji v industrijski coni. Ob delavnikih do 18.45 obratuje v petnajst minutnem intervalu, po 18.45 in ob sobotah pa v polurnem intervalu. V letu 2012 je bilo prepeljanih 230.000 potnikov.\n_START_SECTION_\nIzvajalec\n_START_PARAGRAPH_\nPodeljeno koncesijo javnega mestnega prometa izvaja podjetje Alpetour.\n_START_SECTION_\nVozovnice\n_START_PARAGRAPH_\nPotnikom so na voljo vozovnice za eno vo\xc5\xbenjo do razli\xc4\x8dnih mese\xc4\x8dnih vozovnic. Trenutna cena enkratne vozovnice je 0,50 evra in jo je mogo\xc4\x8de kupiti pri vozniku. Ostale vozovnice prodajajo na avtobusni postaji \xc5\xa0kofja Loka.'